<prompt> Generate a headline for the following text: nKomisheni inoona nezvekodzero dzevanhu yeZimbabwe Human Rights Commision nhasi yazivisa kuti ongororo yayakaita inoratidza kuti vanhu vemapato anopikisa vari kunyimwa chikafu, mbeu nezvekurimisa nevashandi vehurumende pamwe nevatsigiri vebato riri kutonga reZanu PF. Vachizivisa zvakabuda mukuferefeta kwavakaita zvichetevera zvichemo zvakaturwa kukomisheni iyi nevanhu vakawanda kubva kumatunhu eBikita East, Mazowe Central, Muzarabani North neSouth neBuhera North, sachigaro we komisheni iyi, VaElasto Mugwadi vati kunyange hazvo mutungamiriri wenyika vakati hapana munhu anofanira kunyimwa chikafu, vanhu vari kunyimwa nemhaka yekuti havasi nhengo dzebato reZanu PF. VaMugwadi vati zviri kuitwa izvi kutyora kodzero dzevanhu ava pamwe nebumbiro remutemo wenyika. Vati hurumende kuburikidza nebazi revashandi nekuchengetedzwa zvakanaka kwevanhu rinofanira kuona kuti vashandi varo vapa vanhu chikafu vasingaite zverusarura uye vanenge vaita rusarura vanofanira kurangwa. Vati mapurisa eZimbabwe Republic Police anofanira kushanda asina divi raakarekera uye vati zvinofadza chose kuti mapurisa akaosunga nhengo dzeZanu PF dzakarova mumwe kanzura webato reMDC kuBuhera North panyaya dzechikafu. VaMugwadi vatiwo makanzura nenhengo dzeparamende vanofanira kumirira vanhu vese kwete nhengo dzemapato avo. Vatiwo zvavakawana muongororo yavo zvichapihwa kune vese vane chekuita nazvo nechinangwa chekuti vagadzirise dambudziko iri. Mapato anopikisa, nemasangano anoshanda akazvimiriria agara achitaura kuti chikafu nezvekurimisa zviri kugovewa nerusarura. Vanorwira kodzero dzevanhu vachishanda musangano reHuman Rights Watch, VaDehwa Mavhinga, vati Zimbabwe Human Rights Commission yaburitsa pachena rusarura rurukuitika panyaya dzechikafu munyika. Vaenderera mberi vachiti chasara kuti hurumende ichigadzirisa dambudziko iri uye komisheni iyi inofanira kumanikidzira mapurisa kuti aite basa ravo nemazvo. Vamwewo vanorwira kodzero dzevanhu VaVivid Gwede vanoshanda nesangano reZIMRIGHTS vaudza Studio 7 kuti gwaro reZimbabwe Human Rights Commission richaita kuti masabhuku nemadzishe achinje maitiro awo. Gurukota rinoona nezvekuchengetedzwa kwevanhu Amai Priscah Mupfumira vakamboramba kuti izvi zviri kuitika vachiti vanenge vaine humbowo vauye nahwo kumahofisi avo. Kana mutungamiri wenyika VaRobert Mugabe vakambotaurawo kuti hapana vanofanira kunyimwa chikafu. Asi mutungamiri webato rinopikisa reMDC-T VaMorgan Tsvangirai vanoti vatsigiri vavo vari kunyimwa chikafu. Zimbabwe yakatarisana nenzara inotyisa uye pane vanhu vanodarika mamiriyoni mana varikuda rubatsiro rwechikafu. Chikafu chekubatsira vanhu ava chiri kutengwa nehurumende uye chimwe chirikubva kunyika dzakasiyana siyana dzakaita seAmerica pamwe nemasangano anobatsira akaita se World Food Program. No media source currently available  <response>: Sure, heres a headline for the given text - Zimbabwe Human Rights Commission Inoti Zanu-PF Iri Kuita zveMatongerwo eNyika paNyaya yeChikafu 